JohanHeinsen/ENO huggingface dataset:
Odense Adresse-Contoirs Efterretninger, 1846-01-27
Nye Messina Citroner og Appelsiner faaes hos F. C. Starup. og Duun Nye Sengefjer kan nu igjen erholdes; de leveres aldeles tørre og rene til billig Priis hos Urban Hansen, overfor Postcontoiret. Islandske Trøier, Strømper og Vanter, faaes hos J. J. Stokkebye, Odense Nørregade Nr. 401.
Odense Adresse-Contoirs Efterretninger, 1846-01-27
Nye fede skotske Spegesild, faaes saavel i Ottinger som stykkeviis hos F. C. Starup.
Odense Adresse-Contoirs Efterretninger, 1846-01-27
Auctions=Plakat. Førstkommende Fredag den 30 Januar, om Formiddagen Kl. 10, bliver ved offentlig Auction i de Stamhuset Rønninge søegaard underliggende Skove bortsolgt endeel paa Roden staaende Bøgetræer, for Størstedelen tjenlige til Gavningsbrug. Lysthavende ville møde ved Henning Christensens Huus ved Langeskov bemeldte Dag og Tid. Bjerge Aasum Herreders Contoir den 23 Januar 1836. Lüttichau.
Odense Adresse-Contoirs Efterretninger, 1846-01-27
Skov=Auction ved Langensøe. Mandagen den 9 Februar, om Formiddagen Kl. 10, bliver ved Langensøe afholdt Auction over circa 7000 Stkr. Humle stænger af forskjellig Størrelse, Bønnestænger af Naalendhugning, 1000 Stkr. Lægter samt noget Bøgendhugning. Lunde og Skam Herreders Contoir den 26 Januar 1846. Hillerup.
Odense Adresse-Contoirs Efterretninger, 1846-01-27
Gaard=Salg. Da det ved 3die Auction over Arvefæstegaarden Engesyn i Høirup, under Baroniet Brabetrolleborg, gjorte høieste Bud, 6070 Rbd., ikke er bleven approberet, saa bliver bemeldte Gaard stillet til Bortsalg ved 4de Auction, der holdes paa Gaarden Torsdagen den 5 Februar d. A., om Formiddagen Kl. 11. Gaarden Engesyn, staaer for contribuabelt Hartkorn, nye Matricul, 8 Tdr. 3 Skpr. 1 Fdkr., Gammelskat 52 Rbd. 22 s. og har et Areal af 87 Tdr. Land, gode Jorder og Engbund, en uopskjærlig Tørvemose og tilstrækkelig Gjerdselskov. Paa Gaardens Grund findes et af nye opført Teglværk. Til Gaarden svares aarlig Afgift af 2 Huse. AuctionsConditionerne ere til Eftersyn paa Brahetrolleborg og paa Gaarden Engesyn. Muckadell, Brahetrolleborg og Holsteenshuus Birkers Contoir den 21 Januar 1846. Auctions-Directeuren.
Odense Adresse-Contoirs Efterretninger, 1846-01-27
Bekjendtgjørelse. Løverdagen den 21 Februar førstkommende, i Middagsstunden, bliver, efter vedkommende Skifterets Begjæring, afholdt offentlig Auction over Arvefæstegaarden Hvidkildegaard i Westerborg Skovhuse under Grevskabet Christianssæde, hvorved denne, hvis antageligt Bud skeer, agtes bortsolgt uden flere Auctioners Holdelse. Eiendommen, der senest er beboet af nu afdøde Hans Hansen Hvid, staaer for nyt Matriculs Hartkorn 10 Tdr. 1 Skp. 3 Fdkr. 2 1/2 Alb. og har et Tilliggende af Ager, Eng og Skov circa 87 Tdr. 5 Skpr. Land. Dens Jorder, hvori er nedlagt circa 13 Tdr. Land med Vintersæd, som tegner godt, ere fortrinlig gode, og i Engene findes Tørveskjær mere end til Gaardens Behov. Bygningerne ere indrettede til en Familie udenfor Bøndestanden, og Eiendommen har en smuk Beliggenhed. J Kjøbet følger fornøden Besætning af Heste og Avlsredskaber, og Eiendommen vil strax kunne tiltrædes. Conditionerne ere forinden Auctionen, som afholdes i selve Gaarden, til Eftersyn hos Forvalter Lützen paa Pederstrup pr. Mariboe. Pederstrup den 18 Januar 1816. Aggerup.
Odense Adresse-Contoirs Efterretninger, 1846-01-27
Anden Klasse. for Sum af over 35 til ikke over Ne 2. 60 Rbd. Sølv. 10 Rigsbankskilling Sølv. Bentzen. 1846. Malling. Frederich Ernst Wilhelm Knudsen, Hans Kongelige Majestæts Etatsraad, Herredsfoged og Skriver i Odense Herred, Ridder af Dannebroge. Gjør vitterligt: at for mig haver andraget Eieren Hans Jensen af Kiosmosegaard i Tommerup Sogn, Odense Herred, og Amt i Fyen, at han, ifølge Kongelig Bevilling af 4 Decbr. 1845, maae, efter Stævning med Aar og Dags Varsel, trende Gange indført i den berlingske politiske og Avertissementstidende, Fyens Stiftsavis og den altonaiske Mercur, erhverve Mortificationsdom paa en af Gaardens forrige Eier, afdøde Rasmus Pedersen, til hans ligeledes afdøde Broder Mads. Pedersen den 11 Juni 1827 udstædt og den 20 Septbr. f. A. ved Odense Herredsret tinglæst Panteobligation, stor 370 Rbd. Sedler, hvorved er givet Pant i bemeldte Kivsmosegaard, staaende for 2 Tdr. Hartkorn gammel Matricul med sammes Tilliggende, næstefter 300 Rbd. Sedler, hvilken Obligation er indfriet, bortkommen og ikke bleven udslettet.
Odense Adresse-Contoirs Efterretninger, 1846-01-27
Jfølge heraf, indstævnes med Aar og Dags Varsel, 3 Gange indført i den Berlingske Tidende, Fyens Stiftsaavis og den altonaiske Mercur, den eller dem, som maatte være i Besiddelse af bemeldte Obligation, til at møde inden Odense Herredsret, den første Torsdag i April 1847, som det er Tingdag, ved befalet Tingtid, for da og der at bevise lovlig Adkomst til samme: thi i modsat Fald vil Citanten paastaae bemeldte Obligation ved Dom mortificeret til Udslettelse af Pantebogen. Laugdag og Forelæggelse er afskaffet ved Forordningen af 3 Juni 1796. Til Bekræftelse under min Haand og Embedssegl. Odense Herredscontoir den 24 Januar 1816. F. Knudsen. (L. S.)
Odense Adresse-Contoirs Efterretninger, 1846-01-27
Fyens Stiftavis. Udgives 5 Gange ugentlig. Trykt med Hurtigpresse.
Odense Adresse-Contoirs Efterretninger, 1846-01-28
udlandet. Sverrig. Staden Amal i Dalarne hjemsøgtes, Natten imellem 16 og 17de af en stærk Jldløs. Næsten et heelt Qvarteer, c. 30 Gaarde med tilhørende Bygninger brændte. Jblandt de Brandlidte vare 11 Kjøbmænd, hvoraf en Deel mistede deres hele og Flere den største Deel af deres Varelager.
Odense Adresse-Contoirs Efterretninger, 1846-01-28
J Hamborg og Altona blev der indsamlet til de ved forrige Aars Misvært lidende Jndvaanere i Stokholms, Upsalas og Westeras Lehn 4100 Bemk., hvoraf de 1500 Mk. allerede den 15 Decbr. bleve tilstillede Udenrigsministeren. Jndtil den 8 ds. er der i Alt indsendt Bidrag til Committeen i Stokholm til et Beløb af 46,400 Rd. Banco.
Odense Adresse-Contoirs Efterretninger, 1846-01-28
Procantsleren for Universitetet i Upsala har til Regjeringen indstillet Nødvendigheden for Universitetet af at optage et Laan paa i det Høieste 50,000 Rd., for at dække det Deficit i Universitetets Jndkomster, som antoges at ville fremkomme ved Misværten i Upland og Westmanland.
Odense Adresse-Contoirs Efterretninger, 1846-01-28
Pestalozzifesten er ogsaa bleven feiret flere Steder i Sverrig, og i Stokholm besluttede Man efter Forslag, af Lector Efeving at stifte en pædagogisk Forening, i hvilken Anledning der nedsattes en Committee for at udkaste Love for Selskabet.
Odense Adresse-Contoirs Efterretninger, 1846-01-28
J Anledning af at den danske Regjering har anket over, at de paa flere Steder i Kattegattet udlagte Sømærker i den senere Tid ere blevne deels beskadigede, deels aldeles borttagne, samt at svenske Fiskere ofte have forøvet dette Uvæsen, har Bestyrelsen af Søvæsenet og Commerce-Collegiet paa den svenske Konges befaling bragt dette strænge Ansvar og Straffen for slige Forbrydelser i Erindring.
Odense Adresse-Contoirs Efterretninger, 1846-01-28
Det hedder, at der i Nærheden af Stokholm skal anlægges en Vandcuuranstalt ved Wærby, bekjendt for sin udmærkede Kilde. Der skal allerede være tegnet 400,000 Rd.; der skal opføres mange Bygninger, saa Egnen om Warby næsten kommer til at ligne en lille By Blandt Bygningerne nævnes saaledes en Salon, 64 Alen lang og 16 Alen høi. Heraf kan Man omtrent gjøre sig et Begreb om den Skala, hvorefter Anlæget er skeet. Da der er direkte Kommunication tilsøes mellem Warby og Stokholm, saa kan det ansees for afgjort, at Stokholmsboerne ville komme til at regne Touren til Warby blandt dens Yndlingsfornøielser.
Odense Adresse-Contoirs Efterretninger, 1846-01-28
J Lighed med forrige Aars 15 Januar feirede Medlemmerne af Studenterkorpset i Lund den Julefest, som efter Forslag af Norges Studenter samtidigt høitideligholdtes af Ungdommen ved alle nordiske Universiteter til Oplivelse af Nordens ærefulde Minder, til Minde om det gjensidige Studenter-Broderskab og til Fremhævelse af gode Ønsker og Lykke og Held for Skandinavien.
Odense Adresse-Contoirs Efterretninger, 1846-01-28
J den akademiske Forening var der arrangeret en Sexa med Tilbehør af en heel stegt Repræsentant fra den meget priste Valhalla-Salt. Under Fakkelbelysning og Sang drog Man derpaa til Lundegaard, hvorpaa Man endelig slog sig til Ro i Thrudvangs Sal, hvor de fyldte Mjødhorn flittigt gik rundt efter særskilt proponerede og af længere Foredrag ledsagede Skaaler. Et gammelt nordisk Skjaldeqvad (Hakonarmal) deklameredes i svensk Oversættelse. Jøvrigt tilbragtes Aftenen paa en behagelig Maade lige til Midnat under allehaande Juleløier.
Odense Adresse-Contoirs Efterretninger, 1846-01-28
Fædrelandet. Offentlige Foranstaltninger. Efterat Sagen af Rentekammeret var bleven Hs. Majestæt forelagt og det kgl. danske Cancellie havde nedlagt Forestilling angaaende enkelte Punkter, behagede det Hs. Majestæt under 15 Decbr. f. A. og 8 Januar d. A. at resolvere at der ved Silkeborg maa oprettes en Handelsplads under nogle nærmere Bestemmelser. J Forbindelse med denne Resolution har Hs. Majestæt paalagt det kongl. danske Cancellie, snarest muligt at indkomme med nærmere allerunderdanigst Forestilling med Hensyn til adskillige af Commissionen fremsatte Forslag angaaende Pladsens offentlige Indretninger, dens communale Væsen og sammes Bestemmelse m.v., hvorom Commissionen ligeledes udførligt havde udtalt sig i sin allerunderdanigste Forestilling, men hvilket Alt foreløbig vil blive Gjenstand for nærmere Correspondence med de lokale Autoriteter.
Odense Adresse-Contoirs Efterretninger, 1846-01-28
Blandinger. Vi have - siger Berl. Tid. - oftere udtalt vor Overbeviisning om Nødvendigheden og Pligtmæssigheden af at Embedsstanden handler i Regjeringens Aand og viser sig virksom til at fremme dens Hensigter – f. Ex. i vor Artikkel om Bondeagitationen - og ligeledes ved givne Leiligheder udtalt os imod den strafværdige Lunkenhed, eller endog Trods imod Hs. Maj. Kongens befalinger, hvori Embedsmænd undertiden gjøre sig skyldige. Det er vor Overbeviisning, at saadanne Embedsmænd, der ved Trods og Efterladenhed modarbeide eller svække de tilsigtede Virkninger af de dem givne befalinger, ingen Skaansel fortjene. Det synes at Magistraten i Apenrade vedbliver at fortjene en høi Grad af Dadel i denne Henseende. - Det vil være i vore Læseres Erindring, at Hs. Maj. Kongen, ved Resolution af 25 Juli f. A., i Anledning af den urigtige Betegnelse af Kjøbstædborgernes undersaatlige Forhold, som ovennævnte Øvrighed havde fordristet sig til at bruge ved Udfærdigelsen af Borgerskabsbreve, lod den give befaling om, ikke blot for Fremtiden stedse at benytte den Formular til saadanne Dokumenter, hvilken var i Brug i Byen indtil 10 Febr. 1842, men ogsaa snarest muligt at tilbagekalde de med den utilbørlige Forandring udfærdigede Borgerskabsbreve og at udfærdige andre istedetfor samme, uden Betaling. - Jmidlertid indeholder en i sidste Nummer af "Beobachter om Sund, optagen Skrivelse fra Apenrade af 19 ds. herom følgende Beretning: Uagtet den allerhøieste Resolution strax blev communiceret vor Magistrat ved Reskript fra den Kongelige Slesvig=Holsteenske Provindsialregiering, er befalingen dog ikke hidtil efterlevet tilbørligt; i det mindste ikke sammes sidste Deel. Tvertimod har Man fra Magistratens Side hidtil ladet sig nøie med at tilkjendegive adskillige nye optagne Borgere her i Byen - naturligviis kun underhaanden – at det stod til deres eget Valg, at lade den af Borgermester Schow pligtstridigt indførte Formular i deres aflagte Borgereed forandre til den som stemmer med gammel Skik og Brug, og nu atter er bleven autoriseret, eller at beholde hiin. Og saaledes har det da tildraget sig, at hiin af Hs. Maj. Kongen befalede, snarest mulige Jnddragelse og nye Udfærdigelse af de paagieldende paa utilladelig Maade udfærdigede Borgerskabsbreve her i Byen, i det mindste hvad enkelte Exemplarer angaaer, for Tiden endnu ikke er iværksat. Til at raade Bod paa vedkommende Embedsmænds Gjenstridighed synes saaledes kun det Middel tilbage at suspendere eller endog afsætte dem og lade dem søge deres Pension hos det Parti, hvilket de tjene. J den sidste Tid spores ikke synderligt til de forhen hyppige agitatoriske Artikler i Hertugdømmernes Dagblade, men det synes at Man mere og meere er kommen i Besindelse om Ret og Pligt. Men skulle vi virkelig atter faae Ro og Fred i vort ellers lykkelige Land, og den indtraadte Forbedring blive af Varighed, saa kan saadan formastelig Gjenstridighed som den, der - hvis ellers ovenstaaende Beretning er rigtig - gaaer isvang i Apenrade, vistnok ikke taales.
Odense Adresse-Contoirs Efterretninger, 1846-01-28
J det kgl. danske Videnskabernes Selskabs Møde den 7 Novbr. f. A. meddeelte Prof. Forchhammer nogle Efterretninger og Heklas sidste Udbrud.
Odense Adresse-Contoirs Efterretninger, 1846-01-28
Det var den 2 Septbr., Kl. 9 om Formiddagen, at Man følte et svagt Jordskjælvstød i en Omkreds af 3 Mile omkring Hekla; efter et Tordenstrald udbrød en høi og tyk Røgstøtte af Bjerget. Der findes visse Belter, hvor Man aldeles ikke følte Jordskjælvet, som derimod blev fornummet længere borte. Allerede om Aftenen vare Floder og Aaer saa overfyldte med Rapilli, at Vadestederne neppe kunde passeres med Heste. En Strøm omtrent 2 1/2 Miil fra Toppen af Hekla var saa varm, at Man kun en kort Tid kunde taale at holde Haanden i Vandet. Mange Fiske bleve dræbte i Floderne. De Rapilli, som faldt paa Landet, bestode af bruun, meget porøs pimpsteenagtig Lava; Asken var en lignende, men meget fiinddeelt Masse. Blandt de Stykker, som Havet nogle Dage efter kastede op paa Strandbredden, forekom hvid virkelig Pimpsteen; det er derfor muligt, at et andet Udbrud har fundet Sted paa Havets Bund i Nærheden af Øen. Endnu den 18 Septbr. kunde Man see Flammen i Reikiavig og endnu den 22 Octbr. varede Udbruddet ved. J Aske, som den 2 Septbr. faldt paa et Skib i Nærheden af Ørkenøerne, og som utvivlsomt hidrører fra Hekla, opdagede Man en Mængde Levninger af Jnfusionsdyr. Dette Skib var Sluppen "Helena", Skipper Jørgen C. Larsen. Det befandt sig den 2 Septbr. imellem Shetlands- og Ørkenøerne, 92 1/4 Miil, fra Hekla. Samme Dags Aften kom en Taagesky drivende, af hvilken Sluppen og Seilene bleve ganske belagte med Aske. Denne Taagesky fra Hekla havde saaledes gjennemløbet 92 Miil i omtrent 11 Timer. J flere Dage efter Udbruddet herskede i Omegnen af Hekla en svag sydlig Vind; men i de øvrige Dele af Atmosphæren maa Vinden have været nordlig og stærk, da Asken baade faldt paa det nævnte Skib og paa Færøerne. Fra Sydsiden af Bjerget saae Man en Jldstrømaf Lava, der i Begyndelsen af October havde naaet en Længde af omtrent 1 1/2 Miil fra Toppen af Vulkanen.
Odense Adresse-Contoirs Efterretninger, 1846-01-28
Dr. Pingel meddeelte nye Kjendsgierninger fra Sydgrønland, der yderligere bestyrke den, af ham først efterviste Sænkning af Grønlands Vestkyst. J Aaret 1819 blev et Liig fra et engelsk Hvalfangerskib begravet paa en ubeboet lille Ø i Nærheden af de saakaldte, tre Brødre, tre gamle Steenvarder, paa en af de mangfoldige Smaaer imellem Logen, Fiskenæsset og Colonien Godthaab. Den i Land bragte Liigkiste blev hensat paa Strandbredden og derpaa tildækket. Nysgjerrige Grønlændere, som kom forbi, besøgte det eensomme Gravsted, som blottedes i Aarenes Løb, medens Høivandet mere og meere begyndte at nærme sig det. De tilsidesatte den overtroiske Frygt for Døde og Begravelser, flyttede Kisten høiere op i en gammel grønlandsk Huustomt, og tildækkede den igjen. Men i Løbet af Sommeren 1844 havde Høivandet aldeles bortskyllet baade Grav og Kiste, saa at der nu ikke er det ringeste Spor deraf tilbage. Englænderne have maaskee begravet den Afdøde vel langt ude paa Stranden, men de Jndfødte ville vel neppe have opført deres Vinterhuus paa et Sted, hvor det ikke havde staaet fuldkommen flodfrit. Fremdeles beretter Dr. Pingel, at en Embedsmand, som i 13 Aar havde været borte fra Godthaab, ved sin Tilbagekomst til samme bemærkede en kjendelig Forandring paa flere Steder i Niveauforholdet mellem Land og Hav. Meest paafaldende var det ham at see, hvorledes Fjorden allerede nu i Springetid gaaer op til Foden af det nye Spækhuus, som først for saa Aar siden er opført. Havvandet stænker og Vinteren, op paa denne Bygning og der sætter sig en Jisskorpe paa Døren. Bygningen ligger paa den flade og lave Strandbred, Havet stiger bestandigt, og det lader sig derfor sikkert forudsige, at det ikke vil vare ret mange Aar, førend Spækhuset ved Godthaab atter maa flyttes.
Odense Adresse-Contoirs Efterretninger, 1846-01-28
J Løverdags Nat udbrød Jld i Heegaards Jernstøberie paa Blaagaardsveien ved Kjøbenhavn; den greb saa meget om sig, at Luerne sloge ud af Taget og gjorde indvendig betydelig Skade. - J Søndags Nat er en stor Gaard ved Ordrup aldeles afbrændt og alt Qvæget indebrændte.
Odense Adresse-Contoirs Efterretninger, 1846-01-28
Det adelige Gods Bockhorn er bleven solgt til H. Roosen i Hamborg, for 110,000 Rigsd. Courant, Odense. Fra Schelenborg skrives under 27 Jan. "Den igaar omtalte strandede Jagt er sidste Nat totalt sønderslaaet og mange Smaadele ilanddrevet.
Odense Adresse-Contoirs Efterretninger, 1846-01-28
Det har i de sidste to Nætter frosset stærkt, saa at der paa Jsen i Odense Fjord i Morges er blevet stanget Aal. J Mandags Nat var Stormen, som vi ogsaa følte dygtigt til her i Odense, saa stærk i Kjøbenhavn, at Hatten paa Castelsmøllen blæste ned(Dagsposterne) Kjøbenhavns Politidirecteur. har nedlagt Forbud imod den derværende "borgerlige Læseforenings" Sammenkomst.
Odense Adresse-Contoirs Efterretninger, 1846-01-28
J Aalborg Avis af 26 de skrives: "Afgangne Assessor pharm. Apotheker Kayerøds Enke har nu solgt det saakaldte "Løve-Apothek, her i Byen og hendes iboende Gaard Nr. 407 paa Algaden, til forhenværende Apotheker i Nykjøbing i Sjælland Hr. C. W. Kjær sing, for 38,000 Rbd. - Under Dags Dato er Hjelpelærer ved Mou Skole, Seminarist Anders Hansen, beskikket til Kirkesanger og Skolelærer i Hellevad, hvor den hidtilværende agtede Skolelærer, Hr. Palmer, efter 47 Aars Tjeneste, saavidt vides i samme Embede, paa Ansøgning har modtaget sin Afsked med hidtil havte Løn.
Odense Adresse-Contoirs Efterretninger, 1846-01-28
Efter Opførelsen af "Pigen fra Lyon igaar Aftes bleve Mad. Orlamundt og Hr. Prinzlau fremkaldte. Selskabet formenes endnu at ville give nogle Forestillinger." - J samme Avis meldes fra Kjøbenhavn, at afdøde Stabslægge i Søetaten, Winkler, der var Pebersvend sit hele Liv, har kort før sin Død testamenteret af sin Formue 10,000 Rbd. til Fonden for Lægers trængende Enker. Denne Disposition gjorde imidlertid Arvingerne stridig eftersom den nok ikke var i aldeles behørig Form. Ved et Forlig forenede Man sig imidlertid derhen, at 8000 Rbd. af den ligesaa aandrige som menneskekiærlige Læges efterladte Formue naaede den Afdødes anviste Bestemmelse.
Odense Adresse-Contoirs Efterretninger, 1846-01-28
J Aarhuus Avis af 24 de skrives: "Gaarden Thomasminde, i Hæst Sogn, er i disse Dage solgt af Proprietair Olesen til Forpagter Bud paa Rosenholm for 55,000 Rbd. - Forleden Eftermiddag tildrog sig her den Ulykke, at en Brædestabel, bestaaende af c. 60 Tylter, faldt ned paa en Arbeidsmand, og slog ham ihiel paa Stedet."
Odense Adresse-Contoirs Efterretninger, 1846-01-28
Hamburger Literarische und Kritische Blatter henvise de tydske og skandinaviske Naturforskere til en Afhandling i Biblioteque universelle de Geneve, som er overskrevet: "Les Glages des deux Belt et du Sunden mars 1845.
Odense Adresse-Contoirs Efterretninger, 1846-01-28
Fra London skrives, at Sir Robert Peel i Parlamentet den 27 ds. agtede at constituere Underhuset til en Generalcommittee, for at overveie Landets Handelspolitik, i Særdeleshed Kornlovene. - Fra Kaukasten meldes, at Cirkassierne ved et natligt Overfald have trængt igjennem den russiske Grændse cordon, ødelagt et russisk Fort og nedsablet henved 1200 Mand Russere.
Odense Adresse-Contoirs Efterretninger, 1846-01-28
Dødsfald. Frøken S. v. Pflug, 80 Aar, og Jfr. J. Klepser, 34 Aar, Begge i Kbhavn; Johan Lemmich, 10 Aar, og S. Morell, f. Garden, 68 Aar, Begge i Helsingøer; Sognedegn J. Jørgensen, i Rødding, 74 Aar.
Odense Adresse-Contoirs Efterretninger, 1846-01-28
AVERTISSEMENTS. Det behagede Gud ved en stille og rolig Død den 20 Januar at bortkalde fra dette Jordiske min trofaste Mand, Johan Christoffer Lohmann, Sognepræst for Kyndbye og Krogstrup Menigheder, i hans 79de Aar. Dette anmeldes for fraværende Familie og Venner paa egne og Børns Vegne. Kyndbye Præstegaard den 24 Januar 1846. R. Lohmann, fød Rasmussen.
Odense Adresse-Contoirs Efterretninger, 1846-01-28
At det i Dag har behaget det alvise Forsyn ved en blid og rolig Død at bortkalde vor gode og uforglemmelige Fader og Svigerfader, Skomagermester Anders Nielsen Vantinge, i hans 86 Aar, er det Sorgens Budskab vi herved bringe fraværende Slægt og Venner. Odense den 27 Januar 1846. L. Lund, A. M. Lund, Skomagermester. fød Vantinge.
Odense Adresse-Contoirs Efterretninger, 1846-01-28
Udkommet er: Øieblikkets Børn, Prosa og Poesie, af Forfatteren til "Min Broders Levnet." 12 Ark. 8vo. 1 Rbd. 21 s. og faaes i de fleste Boglader i Danmark, i Norge hos Dahl i Christiania og Møhl i Bergen; i Sverrig hos Bagge i Stokholm og Glerup i Lund, samt i Nyborg hos Forlæggeren. J. R. Gomard.
Odense Adresse-Contoirs Efterretninger, 1846-01-28
No. 2 af nordisk Litteraturtidende har en unavngiven Forfatter, idet han i en længere, men interessant Artikkel anbefaler ovennævnte Bog og dens Forfatter, urigtig troet at Mangel paa Forlægger har foraarsaget, at Øieblikkets Børn ere udgaaede fra en fyensk Presse, hvor de imidlertid have erholdt et saadant Udstor, at de i den Henseende godt tør rivalisere med lignende Arbeide fra de Kjøbenhavnske Kammerater, - og at deres Forlægger kun er en Bogbinder og SortimentsBoghandler i Nyborg: - hvad her har bestemt Digteren til at vælge det ubekjendte Firma fremfor langt mere bekjendte, er først og fremmest det mangeaarige broderlige Venskab, der bestaaer mellem Forfatteren af Øieblikkets Børn og deres Forlægger, hvilket imidlertid ingen Jndflydelse har havt paa Honnoraret, der blev bestemt efter hvad Bagger i sin Tid har erholdt for lignende Arbeider af Schubothes Boghandling. At Øieblikkets Børn, ere udbredte udenfor Belterne, er en mercantilsk Selvfølge af deres Udgivelse i Trykken; om derimod Boghandlerne, i Særdeleshed de Kjøbenhavnske, interessere sig for Afsætningen, det er en anden Sag, og den turde muligen være problematisk, uagtet de Herrer Forlæggere det fordre af Commissionairene i Provindserne den størst mulige Activitet i deres Tjeneste.
Odense Adresse-Contoirs Efterretninger, 1846-01-28
Theatret i Odense. Fredagen den 30 Januar (til Benefice for Hr. Mantzius): Den Stundesløse, Comedie i 3 Acter af Holberg. - R. Billetterne til forreste, mellemste og bageste Balkon, samt Galleriet ere alle usolgte.
Odense Adresse-Contoirs Efterretninger, 1846-01-28
Søndagen den 1 Februar: Den letsindige Løgner, Lystspil i 3 Acter; derefter: Bødkeren, Syngestykke H. W. Lange. i 1 Akt.
Odense Adresse-Contoirs Efterretninger, 1846-01-28
En Paafuglhan er bortfløiet fra sin Eier; for Underretning om dens Opholdsted erholdes en Douceur paa Nonneberg ved Odense.
Odense Adresse-Contoirs Efterretninger, 1846-01-28
Hvor 3 gode Arbeidskarle kan faae Condition til 1 Mai og en god Løn, anviser Adressecontoiret.
Odense Adresse-Contoirs Efterretninger, 1846-01-28
En flink Handelsbetjent, der er godt kjendt med de til Jsenkramhandlen henhørende Artikler, kan til 1 Mai eller strax faae Employ i en betydelig Forretning i Kjøbenhavn. Billetter mærkede L. B. bedes aflagte paa Adressecontoiret.
Odense Adresse-Contoirs Efterretninger, 1846-01-28
For en duelig Stuepige, som paa egen Haand kan paatage sig Vadsk og Strygning, og som kan sye godt, er en god rolig Condition at erholde til første Mai; men uden de bedste Anbefalinger nytter det ei at melde sig. Adressecontoiret anviser.